2S แจ้งปิดบ.ย่อยในลาวชั่วคราวรับมาตรการป้องกันโควิด-19 ยันไร้กระทบ
2S แจ้งปิดบ.ย่อยในลาวชั่วคราวรับมาตรการป้องกันโควิด-19 ยันไร้กระทบ
31 มี.ค. 2563

บริษัท 2 เอส เมทัล จำกัด (มหาชน) หรือ 2S เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามคำสั่งว่าด้วยมาตรการสกัดกั้น ป้องกันการระบาดไวรัสโคโรนา (COVID-19) ของนายกรัฐมนตรีสาธารณรัฐประชาธิปไตยประชาชนลาว เมื่อวันที่ 29 มี.ค.63 มีมาตรการตั้งแต่ 1-11 เม.ย.63 ต่อเนื่องวันหยุดเทศกาลสงกรานต์จนถึงวันที่ 19 เม.ย.63 “ปิดตลาดกลางคืน โรงงานทอผ้า โรงงานอื่นๆ โครงการก่อสร้างขนาดใหญ่” ซึ่งบริษัท แกรนด์ อุตสาหกรรมเหล็กรูปพรรณ จำกัด (GSP) เป็นบริษัทย่อยที่จะทะเบียนและจัดตั้งอยู่ในสปป.ลาว นั้น
ทั้งนี้ ด้วยสัดส่วนรายได้ของ GSP เฉลี่ยอยู่ที่ 4.7% ของรายได้จากการขายรวมของบริษัทฯ มาตรการดังกล่าวจึงไม่ส่งผลกระทบมากอย่างมีนัยสำคัญ